แนวโน้ม SETเช้านี้ขึ้นต่อตามตปท. ลุ้นทะลุแนวต้าน 1,580 จุด
แนวโน้ม SETเช้าขึ้นต่อตามตปท. ลุ้นทะลุแนวต้าน 1,580 จุด
แนวโน้ม SETเช้าขึ้นต่อตามตปท. ลุ้นทะลุแนวต้าน 1,580 จุด
11 มี.ค. 2564

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้มีโอกาสที่จะปรับตัวขึ้นไปได้ต่อเนื่อง เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้เคลื่อนไหวในแดนบวก เช่นเดียวกับดาวโจนส์ที่ปรับตัวขึ้นไป 1.4% เนื่องจากตลาดฯยังไม่มีปัจจัยลบอะไรเข้ามา
อย่างไรก็ดี วันนี้ให้ติดตามปัจจัยการเมืองในเรื่องศาลรัฐธรรมนูญนัดวินิจฉัยคำร้องให้ตีความอำนาจรัฐสภาในการแต่งตั้ง ส.ส.ร.ขึ้นมาแก้ไขรัฐธรรมนูญทั้งฉบับ หากผลออกมาไม่มีอะไรตลาดฯก็จะปรับขึ้นไปได้ และให้ติดตามการประชุมธนาคารกลางสหรัฐฯ (เฟด)ในสัปดาห์หน้า พร้อมให้แนวรับ 1,560 จุด ส่วนแนวต้าน 1,580 จุด